wickkiey/tamil-wikipedia-chunked huggingface dataset:
# நட் உலுண்ட்மார்க்

**நட் எமில் உலுண்ட்மார்க்** (*Knut Emil Lundmark*, 14 சூன் 1889 - 23 ஏப்பிரல் 1958) ஒரு சுவீடிய வானியலாலர் ஆவார். இவர் 1929 முதல் 1955 வரை உலுண்டு பல்கலைக்கழகத்தில் வானியல் பேராசிரியராகவும் உலுண்டு வான்காணகத் தலைவராகவும் இருந்தார்.  
உலுண்ட்மார்க் உப்சாலா பல்கலைக்கழகத்தில் உப்சாலா வான்காணகத்தில் வானியல் கல்வியைப் பெற்றார். இவரது ஆய்வுரை (1920) தலைப்பு : *The relations of the globular clusters and spiral nebulae to the stellar system* என்பதாகும்.இவர் 1920 களில் அமெரிக்காவில் பல வான்காணகங்களில், குறிப்பாக, இலிக் வான்காணகத்திலும் மவுண்ட் விலசன் வான்காணகத்திலும் பணிபுரிந்துள்ளார்.  
பால்வெளிகளையும் அவற்றின் தொலைவுகளையும் ஆய்வு செய்த முன்னோடிகளில் ஒருவர் ஆவார்.இவர்தான் முதலில் பால்வெளிகளை, நமது பால்வழியில் இல்லாத, ஆனால் நெடுந்தொலைவில் அமைந்த உடுக்கண அமைப்புகள் என ஐயப்பட்டார். இவர் 1919 இல் எம்31 எனப்படும் ஆந்திரமேடா பால்வெளியின் தொலைவை 650,000 ஒளியாண்டுகள் ஆகும் என அளந்து முடிவு செய்தார். இம்மதிப்பு இன்றைய மதிப்பில் நான்கில் ஒரு பங்காகும். இதற்கு எம்31 இல் உள்ள வளிம ஒண்முகில்களின் பருமைகளை, தொலைவு அறிந்த அருகில் அமைந்தவற்றின் பருமைகளுடன் ஒப்பிட்டறிந்தார். இவரது பணி பின்னர் எழும்பிய வானியல் பெருவிவாதத்துக்கு வழிவகுத்தது.  
இவர் பால்வெளிகளின் ஒளிபரவலையும் ஆய்வு செய்தார். இவர் பால்வெளிகள் பேரளவு ஒளிதடுக்கும் முகில்களைப் பெற்றிருந்தாலொழிய, அவற்றின் ஒளிபரவலைச் சரியாக விளக்குதல் அரிது எனக் கண்டுபிடித்தார் .  
சுவீடன் நாட்டுத் தொழில்முறை வானியலாளர்களில் இவர் வானியலை மக்களுக்கு விளக்குவதில் வல்லவர். இப்பனியை 1930 கலில் இருந்தே தொடர்ந்து செய்தார். இவர் சுவீடன் தேசிய வானொலியிலும் தோன்றி மக்கலுக்கு வானியலையும் அறிவியல் வரலாற்றையும் பரப்பினார். சுவீடனில் பலதலைமுறைகலை இவர் வானியலில் ஆர்வம் கொள்ளச் செய்தார்.  
உலுண்ட்மார்க் நிலாக் குழிப்பள்ளமும் குறுங்கோள் 1334 உலுண்ட்மார்க்காவும் இவர் பெயரால் அழைக்கப்படுகின்றன. The வுல்ஃப்-உலுண்ட்மார்க்-மெலோட்டி பால்வெளி இவர் பெயரோடு, மேக்சு வுல்ஃப், பிலிபர்ட் யாக்குவசு மெலோட்டி ஆகியவர்களின் பெயர்களையும் சேர்த்து வழங்கப்படுகிறது.
# சிவப்பு தாடி (திரைப்படம்)

**சிவப்பு தாடி**, 1965 ஆம் ஆண்டு வெளிவந்த ஒரு ஜப்பானிய மொழி திரைப்படம் ஆகும். ஒரு நகர மருத்துவருக்கும் அவரிடம் இருக்கும் பயிலுனருக்கும் இடையே இருக்கும் உறவைப் பற்றி விவரிக்கும் திரைக்கதை ஆகும். சமூக அநீதி, அதனால் உருவாகும் பிரச்சனைகள் குறித்து இப்படத்தில் விவாதிக்கப்படுகிறது. இப்படம் 1965 ஆம் ஆண்டு வெனிஸ் திரைப்படவிழாவில் விருது பெற்றதாகும்.
# சிவப்பு தாடி (திரைப்படம்)

## கதை சுருக்கம்

படத்தின் நாயகன் 19ஆம் நூற்றாண்டில் வாழ்ந்த ஒரு இளம் மருத்துவர். அவர் மிகுந்த சினங்கொண்ட ஒருவராக சித்தரிக்கப்படுகிறார். அவரிடம் ஒரு இளம் பயிலுனர் மருத்துவம் கற்கிறார்.
# இடிகரை வில்லீசுவரர் கோயில்

**இடிகரை வில்லீசுவரர் கோயில்** தமிழ்நாட்டில் கோயம்புத்தூர் மாவட்டத்தில் உள்ள சிவன் கோயிலாகும்.
# இடிகரை வில்லீசுவரர் கோயில்

## அமைவிடம்

இக்கோயில் கோயம்புத்தூர் மாவட்டத்தில் இடிகரை என்னுமிடத்தில்அமைந்துள்ளது. முன்னர் இவ்வூர் இருகரை என்றழைக்கப்பட்டது. கடல் மட்டத்திலிருந்து சுமார் 443 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°07'04.1"N, 76°58'14.4"E (அதாவது, 11.117813°N, 76.970661°E) ஆகும்.
# இடிகரை வில்லீசுவரர் கோயில்

## இறைவன், இறைவி

இக்கோயிலின் மூலவராக வில்லீசுவரர் உள்ளார். இவர் வில்லீசுவர பரமுடையார் என்றும் அழைக்கப்படுகிறார். மூலவர் நெற்றியில் மூன்று கோடுகளுடன் காணப்படுகிறார். இறைவி வேதநாயகி ஆவார். வில்வம் இக்கோயிலின் தல மரமாகும். கோயிலின் தல தீர்த்தமாக கிணறு உள்ளது. சித்திரைப் பிறப்பு, ஆடி வெள்ளி, தை வெள்ளி, கந்த சஷ்டி, ஆருத்ரா தரிசனம், மகாசிவராத்திரி, பங்குனி சோமவாரம், திருவாதிரை, குருப்பெயர்ச்சி, சனிப்பெயர்ச்சி, கார்த்திகை உள்ளிட்ட பல விழாக்கள் நடைபெறுகின்றன.
# இடிகரை வில்லீசுவரர் கோயில்

## அமைப்பு

மூலவர் மீது ஆவணி 14, 15, 16 ஆகிய நாள்களில் சூரிய ஒளி விழுகிறது. இத்தல விநாயகர் சாந்த விநாயகர் ஆவார்.
மூலவருக்கு இடது புறம் இறைவி சன்னதி உள்ளது. பாலசுப்பிரமணியர் சன்னதி தனியாக உள்ளது. ஆல மரத்தின்கீழ் தட்சிணாமூர்த்தி உள்ளார். இக்கோயிலும், அருகிலுள்ள கோயில்பாளையம் காலகாலேசுவரர் கோயிலும், வடமதுரை விருந்தீசுவரர் கோயிலும் ஒரே நேர்கோட்டில் அமைந்துள்ளதாகக் கூறுவர்.
# சுழலும் நடனப்பெண்

**சுழலும் நடனப்பெண்** (Spinning Dancer) அல்லது **நிழலுருத் தோற்றமயக்கம்** (silhouette illusion) என்பது, இயங்கும், இருநிலை ஒளியியல் தோற்றமயக்கம் ஆகும். இது ஒற்றைக் காலில் சுழலும் ஒரு பெண் நாட்டியக் கலைஞரது உருவத்தைக் காட்டுகிறது. 2003 இல் வலைத்தள வடிவமைப்பாளர் நொபுயூக்கி கயாகரா என்பவரால் உருவாக்கப்பட்ட இதன் தோற்ற மயக்கம், உருவம் சுழலும் திசை தொடர்பானது. இதைப் பார்க்கும் சிலர் முதலில் உருவம் மணிக்கூட்டுத் திசையில் (மேலிருந்து பார்க்கும்போது) சுழல்வதாகக் காண்பர். சிலருக்கு உருவம் மணிக்கூட்டுத் திசைக்கு எதிர்த் திசையில் சுழல்வதாகத் தெரியும். சிலவேளைகளில் சடுதியாக இது எதிர்த்திசையில் சுழல்வதாகத் தெரியும்.
# சுழலும் நடனப்பெண்

## இருநிலைப் பார்வை

பார்ப்பவரின் பார்வையைப் பொறுத்து சுழல்வதாகத் தெரியும் திசை எத்தனை முறை வேண்டுமானாலும் மாறலாம். நெக்கெர் கனசதுரத்தில் மேலிருந்தோ கீழிருந்தோ பார்ப்பதாக மாறிமாறித் தெரிவதுபோல், இது இருநிலைத் தோற்றங்களில் காணும் பொதுவான அம்சம் ஆகும். இவ்வாறு மாறிமாறித் தெரிவது தன்னியல்பாக நிகழ்வது. இதற்கு தூண்டல் மாற்றமோ பார்வையாளரின் விருப்பமோ தேவையில்லை.
# காக்ஸ் பஜார்

**காக்ஸ் பஜார்** (Cox's Bazar) (, வங்காளதேச நாட்டின் சிட்டகாங் கோட்டத்தில் உள்ள காக்ஸ் பஜார் மாவட்டத்தின் நிர்வாகத் தலைமையிட நகரம் ஆகும். இந்நகரம் வங்காள விரிகுடாவில் 120 கிலோ மீட்டர் நீளமான கடற்கரை கொண்ட பன்னாட்டுச் சுற்றுலாத் தலமாகும். இந்நகரத்தின் கடற்கரை உலகின் நீளமான கடற்கரைகளில் ஒன்றாகும். காக்ஸ் பஜார் நகரம், சிட்டகாங் நகரத்திலிருந்து தெற்கில் 150 கிலோ மீட்டர் தொலைவில் வங்காள விரிகுடாவின் கடற்கரையில் அமைந்துள்ளது. காக்ஸ் பஜார் நகரத்தின் பழைய பெயர் **பனோவா** ஆகும். பனோவா என்பதற்கு வங்காள மொழியில் *மஞ்சள் பூ* எனப் பொருள்படும்.
# காக்ஸ் பஜார்

## பெயர்க் காரணம்

தற்போது காக்ஸ் பஜார் என அழைக்கப்படும் இப்பகுதியை முன்னர் பனோவா (மஞ்சள் பூ) என வங்காள மொழியில் அழைக்கப்பட்டது. பின்னர் கிழக்கிந்திய கம்பெனியினர் இப்பகுதியைக் கைப்பற்றி வணிக மையமாக மாற்றினர். வாரன் ஹேஸ்டிங்ஸ் வங்காள ஆளுநராக இருக்கும் போது கிழக்கிந்திய கம்பெனியின் படைத்தலைவரான கேப்டன் *ஹிரம் காக்ஸ்* (இறப்பு 1799) என்பவர் *பனோவா* பகுதியின் கண்காணிப்பாளாராக பணியில் இருந்தார். பணியின் போது பர்மிய அரக்கான் பகுதி அகதிகளுக்கும், உள்ளூர் ராக்கெயின் மக்களுக்கும் இடையே நடந்த கலவரத்தை அடக்கி அமைதியை நிலைநிறுத்தியதால், அவரின் மறைவுக்குப் பின்னர் பனோவா பகுதிக்கு, காக்ஸ்சின் நினைவாக காக்ஸ் பஜார் எனப் பெயரிடப்பட்டது.
காக்ஸ் பஜார் பகுதி தற்போது வங்காளதேசத்தின் முக்கிய பன்னாட்டு சுற்றுலாத் தலமாக விளங்குகிறது.
# காக்ஸ் பஜார்

## நகரம்

தென்கிழக்கு வங்காளதேசத்தில் வங்காள விரிகுடாவில் 6.85 சதுர கிலோ மீட்டர் பரப்பளவும், 51,918 மக்கள் தொகையும் கொண்ட காக்ஸ் பஜார் நகராட்சி மன்றம் 1869-இல் நிறுவப்பட்டது.மூன்று இலட்சம் ரோகிஞ்சா மக்கள் அகதிகளாக காக்ஸ் பஜார் நகரத்திலும், நகரைச் சுற்றியுள்ள பகுதிகளிலும் வாழ்கின்றனர். காக்ஸ் பஜாரின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 7579 ஆக உள்ளது. இந்நகரத்தில் வங்காள மொழியுடன், ஆங்கிலம் மற்றும் ரோகிஞ்சா மொழிகள் பேசப்படுகிறது.
# காக்ஸ் பஜார்

## கல்வி நிறுவனங்கள்

காக்ஸ் பஜார் நகரத்தில் காக்ஸ் பஜார் அரசு சட்டக் கல்லூரி, காக்ஸ் பஜார் அரசுக் கல்லூரி, காக்ஸ் பஜார் அரசு மகளிர் கல்லூரி, காக்ஸ் பஜார் அரசு மருத்துவக் கல்லூரி, காக்ஸ் பஜார் நகரக் கல்லூரி, ராமு பட்டப்படிப்பு கல்லூரி, உக்கியா பட்டப்படிப்பு கல்லூரி, தெக்நாப் பட்டப்படிப்பு கல்லூரி, காக்ஸ் பஜார் அரசு உயரிநிலைப் பள்ளி, காக்ஸ் பஜார் அரசு மகளிர் உயர்நிலைப் பள்ளி முதலிய கல்வி நிறுவனங்கள் அமைந்துள்ளது.
# காக்ஸ் பஜார்

## பொருளாதாரம்

காக்ஸ் பஜாரின் பொருளாதாரம் உள்நாட்டு மற்றும் வெளிநாட்டு சுற்றுலாப் பயணிகளின் வருகையால் பெறுகிறது. சுற்றுலாப் பயணிகளின் வருகையால் காக்ஸ் பஜாரில் பன்னாட்டு உணவகங்கள், விடுதிகள், நட்சத்திர விடுதிகள் உள்ளது. மேலும் மீன்பிடி தொழில் மூலம் போதுமான வருவாய் பெறுகிறது.
# கர்டர்பூர் போர்

**கர்டர்பூர் போர்** *(Battle of Kartarpur)* என்பது 1635 இல் கர்டர்பூரின் மேல் தொடுக்கப்பட்ட முற்றுகைப் போரைக் குறிக்கும். இம்முற்றுகைப் போரை முகலாய மன்னர் நடத்தினார். இதுவே முகலாய-சீக்கியர் போர்களின் கடைசிப் போராகும். ஆறாவது சீக்கிய மதகுரு அர்கோவிந்துக்கு எதிரான பிரச்சாரத்தின் ஒரு பகுதியாக முகலாயப் படை பாண்டேகான் தலைமையில் கர்டர்பூர் முற்றுகைப் போரை நிகழ்த்தியது. பாய்பித்கி சந் உடன் குரு அர்கோவிந்தும் அவர் மகன் பாபாகுர்திட்டாவும் கர்டர்பூர் முற்றுகையை எதிர்த்து நின்றனர். முகலாயப்படை சீக்கியர்களால் கடுமையாக முறியடிக்கப்பட்டது. மேலும் முகலாயர்கள் பல தளபதிகளை இழந்தனர்.
# பட்டமங்கலம் தட்சிணாமூர்த்தி கோயில்

**பட்டமங்கலம் தட்சிணாமூர்த்தி கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.
# பட்டமங்கலம் தட்சிணாமூர்த்தி கோயில்

## அமைவிடம்

இக்கோயில் சிவகங்கை மாவட்டத்தில் பட்டமங்கலம் என்னுமிடத்தில் அமைந்துள்ளது. பட்டமங்கை என்று இவ்வூர் முன்னர் அழைக்கப்பட்டது.
# பட்டமங்கலம் தட்சிணாமூர்த்தி கோயில்

## இறைவன், இறைவி

இக்கோயிலின் மூலவராக தட்சிணாமூர்த்தி உள்ளார். இத்தலத்தின் மரம் ஆல மரம் ஆகும். திருவனந்தல், காலசந்தி, உச்சிக்காலம், சாயரட்சை, இரண்டாம் காலம், அர்த்த சாமம் என ஆறு கால பூசைகள், விநாயகர் சதுர்த்தி, கார்த்திகை, நவராத்திரி, மாசி மகம், பிரதோஷம், சிவராத்திரி உள்ளிட்ட பல விழாக்கள் நடத்தப்படுகின்றன.
# பட்டமங்கலம் தட்சிணாமூர்த்தி கோயில்

## அமைப்பு

கிழக்கு நோக்கி காணப்படுகின்ற தட்சிணாமூர்த்தியை இக்கோயிலில் காணலாம். ஐந்து தலை கொண்ட சண்முகநாதர் வள்ளி தெய்வானையுடன் உள்ளார். மதுரை மீனாட்சி அம்மன் கோயிலைப் போல பொற்றாமரைக் குளத்தைக் கொண்டு இக்கோயில் அமைந்துள்ளது. திருமால் பன்றியாகவும், பிரம்மா அன்னமாகவும் இருக்க, புன்னகை தவழும் முகத்துடன் பிறைமதி, கொன்றை, வலது மேற்கரத்தில் அக்னியும், வலது கீழ்க்கரத்தில் ஞான முத்திரையும், இடது மேல் கரத்தில் நாகமும் கொண்டு, இடது கீழ்க்கரத்தை தொடையில் வைத்தபடி தட்சிணாமூர்த்தி காட்சியளிக்கிறார். காளி வடிவில் உமை இங்கு உள்ளார்.
# மானாமதுரை சோமநாதசுவாமி கோயில்

**மானாமதுரை சோமநாதசுவாமி கோயில்** (*Manamadurai Someswarar Temple, Sivaganga*) தமிழ்நாட்டில் சிவகங்கை மாவட்டம், மானாமதுரை என்னும் ஊரில் அமைந்துள்ள சிவன் கோயிலாகும்.
# மானாமதுரை சோமநாதசுவாமி கோயில்

## வரலாறு

இக்கோயில் பத்தாம் நூற்றாண்டைச் சேர்ந்தது.
# மானாமதுரை சோமநாதசுவாமி கோயில்

## கோயில் அமைப்பு

இக்கோயிலில் சோமநாத சுவாமி, ஆனந்தவள்ளி அம்மன் சன்னதிகளும், விநாயகர், சுப்பிரமணியர், பைரவர், சதாசிவ பிரம்மேந்திராள் உபசன்னதிகளும் உள்ளன. இங்குக் கோயில் தேர், கோயில் கல்வெட்டு போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
# மானாமதுரை சோமநாதசுவாமி கோயில்

## தொன்மம்

சந்திரன் 27 நட்சத்திங்களை மனைவிகளாகக் கொண்டிருக்கிறான். அந்த மனைவிகளில் ரோகிணி, கார்த்திகை ஆகிய இருவர் மீது மட்டும் மிகுதியான அன்புகொண்டவனாக இருக்கிறான். இதைக்கண்டு கோபமுற்ற அவனது மற்ற மனைவிகள் இதுபற்றி தம் தந்தை தட்சனிடம் முறையிடுகின்றனர். இதைக் கேட்டு சினமடைந்த தட்சன், சந்திரனுக்குச் சாபம் கொடுக்கிறான். சாபத்தினால் வெப்பு நோயால் பாதிக்கப்பட்டு, சந்திரன் தேயத் தொடங்குகிறான். தன் சாபத்துக்கு விமோச்சனம் என்றவென்று அகத்தியரிடம் சந்திரன் கேட்கிறான். அதற்கு அவர் வடக்கில் இருந்து தெற்கு நோக்கிப் பாயும் ஆற்றின் மேற்குக் கரையில் உள்ள வில்வ வனத்தில் உள்ள லிங்கத்தை கோயில்கட்டி வணங்கினால் இந்தப்பிணி நீங்கும் என்று கூறினார். அதன்படியே சந்திரனும் செய்து தன் பிணியை நீக்கிக்கொண்டான். மேலும் சந்திரனின் வேண்டுகோளுக்கு இணங்க, சிவபெருமான் தன் திருமுடியில் சந்திரனுக்கு இடம் தந்ததாக கோயில் தல வரலாறு தெரிவிக்கிறது.
# மானாமதுரை சோமநாதசுவாமி கோயில்

## பூசைகள்

இக்கோயிலில் காரணாகம முறைப்படி நான்கு காலப் பூசைகள் நடக்கின்றன. சித்திரை மாதம் 8ம் திருநாள் மற்றும் 9ம் திருநாள் முக்கிய திருவிழாவாக நடைபெறுகிறது. ஆடி மாதம் திருவிழா நடைபெறுகிறது. சித்திரை மாதம் தேரோட்டம் நடைபெறுகிறது. மார்கழி மாதம் தேய்பிறை அஷ்டமியன்று உலக ஜீவராசிகளுக்கு படியளக்கும் விழா நடத்தப்படுகிறது.
# மானாமதுரை சோமநாதசுவாமி கோயில்

## விழாக்கள்

மதுரையில் நடப்பது போலவே மானாமதுரையிலும் 10 நாள் சித்திரைத் திருவிழா நடக்கிறது. மதுரையில் மீனாட்சி என்றால் மானாமதுரையில் ஆனந்தவல்லி. அங்கு சொக்கநாதர் என்றால் இங்கு சோமநாதர். திருமாலிருஞ்சோலையில் எழுந்தருளி சகோதரியின் திருமணத்தைக் காண வருகிறார் கள்ளழகர். அவரைப்போலவே மானாமதுரையில் வீர அழகர் எழுந்தருள்கிறார். வீர அழகருக்கு எதிர் சேவை, திரி எடுத்து சாமியாடுவது, பீச்சாங்குழல் சேவை என அனைத்தும் மதுரையில் நடப்பதுபோலவே இப்பகுதி மக்களாலும் செய்யப்படுகிறது.
# மானாமதுரை சோமநாதசுவாமி கோயில்

## நிருவாகம்

இக்கோவில் சிவகங்கை சமஸ்தான தேவஸ்தான வாரியத்தின் கட்டுப்பாட்டிலும் பராமரிப்பிலும் உள்ளது.
# கோவளம் கைலாசநாதர் கோயில்

**கோவளம் கைலாசநாதர் கோயில்** என்பது தமிழ்நாட்டில் காஞ்சிபுரம் மாவட்டத்தில் உள்ள ஒரு சிவன் கோயிலாகும்.
# கோவளம் கைலாசநாதர் கோயில்

## அமைவிடம்

இக்கோயில் காஞ்சீபுரம் மாவட்டத்தில் கோவளம் என்னுமிடத்தில் அமைந்துள்ளது.
# கோவளம் கைலாசநாதர் கோயில்

## இறைவன், இறைவி

இக்கோயிலின் மூலவராக கைலாசநாதர் உள்ளார். சிவராத்திரி, கார்த்திகை, பிரதோஷம் உள்ளிட்ட விழாக்கள் இங்கு நடைபெறுகின்றன. பௌர்ணமி நாட்களில் இறைவனுக்கும், இறைவிக்கும் சிறப்பு அபிசேகங்கள் நடைபெறும்.
# கோவளம் கைலாசநாதர் கோயில்

## அமைப்பு

திருச்சுற்றில் குபேர கணபதி வடக்கு நோக்கிய நிலையில் காணப்படுகிறார். விஜய கணபதி மற்றொரு சன்னதியில் உள்ளார். மூலவர் கோஷ்டத்தில் சிவ கணபதி உள்ளார். பூமாதேவியுடன் வெங்கடேசர், சூரியன், மகாலிங்கம், மகாகாளி, நாகாத்தம்மன், சுவர்ண பைரவர் ஆகியோர் உள்ளனர். தூண்களில் ராமாயணச் சிற்பங்கள் காணப்படுகின்றன. ஆவுடையாரில் கோயில் குறித்த செய்தி குறிப்பிடப்பட்டுள்ளது.
# கோவளம் கைலாசநாதர் கோயில்

## வரலாறு

இப்பகுதியில் வாழ்ந்த கடல் வணிகள் பாதுகாப்பிற்காகவும், தொழில் சிறப்பாக அமையவும் சிவனுக்குக் கட்டிய கோயில் கடல் சீற்றத்தால் மறைந்துவிட்டது. பின்னர் வந்த பல்லவ மன்னர் சிவனுக்குக் கோயில் கட்டும் முயற்சியில் ஈடுபட்டு சிவன் அருளால் கோயில் கட்டினார்.
# ஊத்துக்காடு மகாலிங்கேசுவரர் கோயில்

**ஊத்துக்காடு மகாலிங்கேசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.
# ஊத்துக்காடு மகாலிங்கேசுவரர் கோயில்

## அமைவிடம்

இக்கோயில் காஞ்சீபுரம் மாவட்டத்தில் வாலாஜாபாத் அருகே ஊத்துக்காடு என்னுமிடத்தில் நடுத்தெருவில் அமைந்துள்ளது.
# ஊத்துக்காடு மகாலிங்கேசுவரர் கோயில்

## இறைவன், இறைவி

இக்கோயிலின் மூலவராக மகாலிங்கேசுவரர் உள்ளார். மூலவர் பாணமாகக் காட்சியளிக்கிறார். இங்குள்ள இறைவி பெரியநாயகி ஆவார். சிவராத்திரி, பிரதோஷம் உள்ளிட்ட விழாக்கள் இங்கு நடைபெறுகின்றன.
# ஊத்துக்காடு மகாலிங்கேசுவரர் கோயில்

## அமைப்பு

ஒன்பதாம் நூற்றாண்டைச் சேர்ந்த கம்பவர்மன் என்னும் மன்னரால் இக்கோயில் கட்டப்பட்டது. நந்தி மண்டபம், மகா மண்டபம், அர்த்த மண்டபம், மூலவர் சன்னதி, இறைவி சன்னதியைக் கொண்டு அமைந்துள்ள இக்கோயிலில் கலை நுட்பங்களைக் காணமுடியும். அழகிய தூண்களும், மணி மண்டபமும் இக்கோயிலில் காணப்படுகின்றன.
# மரநெல் (நெல்)

**மரநெல்** எனப்படும் இந்த நெல் வகை, ஒரு பாரம்பரிய நெல் இரகமாகும். தமிழகத்தின் கிருஷ்ணகிரி மாவட்டத்திலுள்ள தேன்கனிக்கோட்டையின் வட்டாரங்களில் அதிகளவில் பயிரிடப்படுவதாக கருதப்படும் இது, 120 - 125 நாட்களில் அறுவடைக்கு வரக்கூடியதாகும். சிவப்பு நிறத்திலுள்ள இந்த நெல்லின் அரிசி, பெரு நயத்துடன் (தடித்து) உள்ளது. மேலும், இம்மர நெல்லின் தானிய நெல்மணிகளின் விதையுறை கடினத்தன்மையுடன் காணப்படுவதால், முதிர்வடைந்த அறுவடை காலத்தில் தொடர்மழையால் எளிதில் முளைத்து விடுவதில்லை எனக் கூறப்படுகிறது.
# மரநெல் (நெல்)

## பருவகாலம்

மத்திய மற்றும், நீண்டகால நெற்பயிர்கள் சாகுபடி செய்யக்கூடிய செப்டம்பர் மாதம் முதல், ஒக்டோபர் வரையிலான ‘தாளடி’, ‘பிசாணம்’, அல்லது ‘பின் பிசாணம்’ எனப்படும் பின் சம்பா பருவத்திலும், மற்றும் குறுகியகால நெற்பயிர்கள் சாகுபடி செய்யக்கூடிய, டிசம்பர் மாதம் முதல், சனவரி வரையிலான நவரைப் பட்டத்திலும் (கோடைகால பருவம்), மரநெல் பயிரிட ஏற்றதாக உள்ளது.  
- நாற்றுக் கொண்டு நடவு செய்யும் முறையே பெரும்பான்மையாக பின்பற்றப்படுகிறது.
- கடினமான விதையுறை உடைய மரநெல், பூச்சிகளை எதிர்க்கும் திறன் கொண்டு செயல்படுகிறது.
# மரநெல் (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# ஐசோபுரோப்பைல் குளோரைடு

**ஐசோபுரோப்பைல் குளோரைடு** *(Isopropyl chloride)* என்பது C3H7Cl என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குளோரோடைமெத்தில்மெத்தேன், 2-புரோப்பைல் குளோரைடு, இரண்டாம்நிலை-புரோப்பைல் குளோரைடு அல்லது 2- குளோரோபுரோப்பேன் போன்ற பெயர்களாலும் இச்சேர்மம் அழைக்கப்படுகிறது. நிறமற்றும் எளிதில் தீப்பற்றி எரியக்கூடிய வேதியியல் சேர்மமாகவும் உள்ளது. ஐசோபுரோப்பைல் ஆல்ககாலுடன் அடர் ஐதரோகுளோரிக் அமிலத்தையும் துத்தநாகக் குளோரைடையும் சேர்த்து மீள்வினைக்கு உட்படுத்தினால் ஐசோபுரோப்பைல் குளோரைடு உருவாகிறது.  
கட்டமைப்பின்படி ஐசோபுரோப்பைல் குளோரைடு ஒரு கரிமக்குளோரின், இரண்டாம்நிலை ஆலோ ஆல்க்கேன் சேர்மமாகும். இரண்டாவதாகக் கூறப்பட்ட ஆலோ ஆல்க்கேனில், குளோரின் பதிலிகளுடன் பிணைக்கப்பட்டுள்ள கார்பன் அணுவின் சகபிணைப்பைச் சூழ்ந்து இரண்டு C-C பிணைப்புகள் காணப்படுவதை பார்க்கமுடிகிறது.
முதல்நிலை (1°) ஆலோ ஆல்க்கேனுக்கு உதாரணமான 1-குளோரோபுரோப்பேன் என்ற உள்கட்டமைப்பு மாற்றியனை ஒப்பிடுகையில், குளோரின் பிணைந்துள்ள கார்பன் அணு ஒரேயொரு C-C பிணைப்பை மட்டுமே கொண்டுள்ளது.  
ஒர் ஆய்வக வினைப்பொருளாக ஐசோபுரோப்பைல் குளோரைடுடன் ஆல்ககாலிக் பொட்டாசியம் ஐதராக்சைடு சேர்த்து சூடாக்கினால் ஐதரசன் ஆலைடு நீக்க வினையினால் புரோப்பீன் உருவாகிறது. எனினும், பொட்டாசியம் ஐதராக்சைடுடன் புரியும் வினையானது அணுக்கவர் பதிலீட்டு வினையுடன் போட்டியிடுகிறது. ஏனெனில் OH− வலிமையான, இடத்தங்கலில்லாத அணுக்கவரி அயனியாகும். எனவே பொட்டாசியம் மூன்றாம்நிலை பியூட்டாக்சைடு ஒரு சிறந்த வினைப்பொருளாகப் பயன்படுத்தப்படுகிறது.
# மந்சோர் போர்

**மந்சோர் போர்** *(Battle of Mandsaur)* என்பது மராட்டியப் பேரரசின் படைகளுக்கும் இராசபுத்திரர்களின் படைக்கும் இடையே இந்தியாவின் மந்சோரில் நடைபெற்ற போராகும். மல்கர் ராவ் மராட்டியப் படைகளுக்குத் தலைமை தாங்கினார். இரசபுத்திரப் படைகளுக்கு செயசிங் தலைமை தாங்கினார். இப்போரில் செயசிங் 1733 ஆம் ஆண்டில் தோற்கடிக்கப்பட்டார். புந்தேல்கண்ட் , பண்டி பகுதிகளைக் கைப்பற்றி மல்கார்ராவ் ஒல்கார் ஆட்சியமைத்தார்
# மந்சோர் போர்

## வரலாறு

மந்சோர் போர் கி.பி 1733 இல் நடைபெற்றது. மராட்டிய பேரரசர் பேரரசை விரிவாக்கும் எண்னம் கொண்டிருந்தார், இராசபுத்திரர்களிடமிருந்து நாட்டைக் கைப்பற்றி ஆட்சியமைக்கும் ஆசையும் கொண்டார். கச்வாகா இராசபுத்திரர்களை தன்னுடைய எதிரிகளாகக் கருதினார்.
# மந்சோர் போர்

## விளைவுகள்

மந்சோர் போரில் மராட்டியர்கள் பெற்ற பின்வரும் விளைவுகளை கொண்டிருந்தது:
சிந்தியர்களும் ஓல்கார்களும் ராசத்தான் மீது தங்களது தாக்குதலை புதுப்பிக்க ஊக்கமும் ஆதரவும் பெற்றனர்.
கோட்டா மற்றும் பண்டியை அடுத்த போர் இலக்காக மராட்டியர்கள் முடிவு செய்தனர்,
# ஒடிசா வரலாறு

ஒடிசா (முன்னர் ஒரிசா) என்ற பெயர், இந்தியாவில் இப்பகுதி தற்போது உள்ள நிலையைக் குறிக்கிறது. ஆனால் இந்த பிராந்தியம் வெவ்வேறு காலகட்டங்களில் வெவ்வேறு பெயர்களில் அழைக்கப்படது. பிராந்தியத்தின் எல்லைகளும் பல்வேறு காலகட்டங்களில் மாறுபட்டு வந்துள்ளது.  
ஒடிசாவில் மனித வரலாறு பழங் கற்காலம் முதல் தொடங்குகிறது, இங்கு பழங்கால தழும்பழி கருவிகள் பல்வேறு இடங்களில் பல்வேறு இடங்களில் கண்டறியப்பட்டுள்ளது. **ஒடிசாவின் வரலாறு** துவக்கக் காலப் பகுதி பெரும்பாலும் தெளிவாக இல்லை, இப்பிராந்தியத்தைப் பற்றி சில குறிப்புகள் *மகாபாரதம்*, *மகா கோவிந்த சுதா * மற்றும் சில *புராணங்கள்* போன்றவற்றில் குறிப்பிடப்படுகிறது. பொ.ஊ.மு. 261 இல் இப்பகுதி, மவுரிய பேரரசின் அசோகரால் கலிங்கப் போரின் ரத்த வெள்ளத்தில் கைப்பற்றப்பட்டது. இப்போரின் அழிவுகள் அசோகரை மனதளவில் பெரும் பாதிப்பை உள்ளாக்கியது. இதனால் அமைதிவழிக்கு திரும்பிய அசோகர் புத்த மதத்தைத் தழுவினார். இதன் பிறகு அவர் பல்வேறு அயல் நாடுகளுக்கு அமைதித் தூதுவர்களை அனுப்பினான். இவ்வாறு இவர் செயல்பட்டதில் ஒரு மறைமுக விளைவாக, ஆசியாவில் புத்த மதம் பரவியது.  
மேலும் இப்பகுதியில் நடந்த கடல்சார் வர்த்தக உறவுகளின் காரணமாக இப்பகுதி கிழக்கிந்தியத் தீவுகள் பகுதியின் மற்றொரு அரசாட்சியாக அறியப்பட்டது.  
பொ.ஊ. 1568 ஆம் ஆண்டு இப் பிராந்தியத்தின் வரலாற்றில் ஒரு முக்கிய புள்ளியாக கருதப்படுகிறது. பொ.ஊ. 1568 இல், இப் பிராந்தியம் வங்காள சுல்தான்களின் படைத் தளபதியான கலபஹாட் தலைமையிலான படைகளால் வெற்றி கொள்ளப்பட்டது. இதனால் பிராந்தியம் தனது அரசியல் அடையாளத்தை இழந்து. இப் பகுதியில் பின்வந்த ஆட்சியாளர்கள் உண்மையான அரசர்கள் என்றாலும் அவர்களின் கிளை நதிபோன்ற பிரபுக்கள் கட்டுப்பாட்டிலேயே பிராந்தியம் இருந்தது. 1751 ஆண்டுக்குப் பின், மராட்டியர்கள் கிட்டத்தட்ட அரை தசாப்தங்கள் இப்பகுதியை தங்கள் கட்டுப்பாட்டில் வைத்திருந்தனர். 1803 ஆம் ஆண்டு, பிரித்தானியப் பேரரசின் கீழ் வந்தது. பிரித்தானியர் இப்பிராந்தியத்தை மற்ற பிரதேசங்களின் பகுதிகளாக பிரித்தனர். 1936 ஆம் ஆண்டு, ஒடியா மொழி பேசும் மக்களை அடிப்படையாகக் கொண்டு ஒடிசா மாகாணம் உருவாக்கப்பட்டது.
# ஒடிசா வரலாறு

## பழங்கால ஒடிசா

### பழங்கால நூல்கள்

சில நூல்களின்படி (மகாபாரதம் மற்றும் சில புராணங்கள்), ஒரு அரசனான பாலி என்பவர் பிளைகள் இல்லாமல் இருந்தார். இதனால் முனிவர் திர்காத்தமா என்பரிடம் தன் மகன்களுடன் தன்னை ஆசிர்வதிக்குமாறு வேண்டினார். இதனால் முனிவர் இவரது மனைவிக்கு ஐந்து பிள்ளைகளை அருளினார். இதன்படி அரசிக்கு ஐந்து பிள்ளைகள் பிறந்தனர் இவர்களின் பெயர் அங்க, வங்க, கலிங்க, சும்ஹ , பௌண்டரா. பிறகு இந்த இளவரசர்களால் அவர்களின் பெயர்களாலேயே அரசாட்சிகள் நிறுவப்பட்டன. இளவரசர் வங்கா வங்க நாட்டை, நிறுவினார் இது தற்கால வங்கதேசம் மற்றும் மேற்கு வங்கப் பகுதியாகும். இளவரசர் கலிங்கா கலிங்க நாட்டை நிறுவினார், இதுவே தற்கால ஒடிசா பகுதி.  
மகாபாரதத்தில் கலிங்க நாடு குறித்து பல இட்களில் குறிப்படப்பட்டுள்ளது. கலிங்க மன்னனான ஸ்ருதயுதா, இவனது பெற்றோர் வருணன் மற்றும் பர்நசா ஆறு ஆவர். இவன் குருச்சேத்திரப் போரில் கௌரவர் அணியில் இணைந்து போரிட்டார். இவரது தாயாரின் கோரிக்கையே ஏற்று இவரது தந்தை ஒரு தெய்வீக தண்டாயுதத்தை ஸ்ருதாயுதாவுக்கு வழங்கப்பட்டிருந்தது, இது இவரைக் காக்கும் என்றும், ஆனால் போரில் ஈடுபடாதவரை இதைக்கொண்டு தாக்கினால் இந்த ஆயுதம் திரும்பிவந்து இவரையே அழித்துவிடுமென்று எச்சரித்தார். அர்சுனனின் அம்பு மழையில் போர் தீவிரமானது, போரின்போது தனது ஆயுதத்தை போரில் ஈடுபடாத நிராயுதபாணியாக தேரோட்டிக்கொண்டிருந்த கிருட்டிணனின் மீது ஏவினார் இதனால் தண்டாயுதம் திரும்பிவந்து ஸ்ருதாயுதாவையதாக்கிக் கொன்றது. கிருஷ்ணனைக் கொன்ற வில்லாளனான ஜர சவரா மற்றும் ஏகலைவன் ஆகியோர் ஒடிசாவைச் சேர்ந்தவர்கள் என்று கூறப்படுகிறது.  
பௌத்த நூலான, மஹாகோவிந்த சுதண்டா, கலிங்க நாட்டையும் அதன் அரசியான சத்தாபு பற்றி குறிப்பிடப்பட்டுள்ளன.
6 ஆம் நூற்றாண்டில் சூத்ரகராவில், பவுத்தியனா, கலிங்க நாட்டு இன்னும் வேத மரபினால் பாதிக்கப்படாதிக்கப்படாமல் உள்ளது என்று குறிப்பிடுகிறார். மேலும் இவர் கலிங்க நாட்டிற்கு மக்கள் வர (பிற நாட்டு மக்கள்) தவம் செய்திருக்கவேண்டும் என்று கூறுகிறார்.
# ஒடிசா வரலாறு

## பழங்கால ஒடிசா

### மௌரியர்களுக்கு முற்பட்ட காலம்

மகாபத்ம நந்தர் என்னும் மகத ஆட்சியாளர் பொ.ஊ.மு. 350 இல் தனது ஆட்சிக்காலத்தில் கலிங்க நாட்டை வெற்றி கொண்டதாக கருதப்படுகிறது. பொ.ஊ.மு 350. ஹத்திகும்பா கல்வெட்டுகளில் கலிங்க நாட்டுப் பகுதியை நந்தர் வெற்றி கொண்டதைக் குறிப்பிடுகிறது. இந்தக் கல்வெட்டுகளில் அவர்களது ஆட்சிக் காலத்தில் இந்த நாட்டில் நந்த அரசர்களால் மேற்கொள்ளப்பட்ட நீர்ப்பாசன திட்டங்கள் குறித்து குறிப்பிடப்பட்டிருக்கிறது.  
அசுர்கா என்ற இடத்தில், மணிகள் மற்றும் அச்சுகுத்திய காசுகள் கண்டறியப்பட்டன. இவை மவுரியர் காலத்துக்கு முற்பட்ட பெயர் தெரியாத அரசரின் காலத்தைச் சேர்ந்தவையாகும்.
# ஒடிசா வரலாறு

## பழங்கால ஒடிசா

### மௌரியரின் ஆக்கிரமிப்பு

மௌரிய மரபின் அசோகரால் கலிங்கப் போரினால் ரத்த வெள்ளத்தில் பொ.ஊ.மு. 261 இல் கலிங்க நாடு கைப்பற்றப்பட்டது. அசோகர் ஆட்சிக்கு வந்த எட்டாவது ஆண்டில் இப்போர் நிகழுந்தது. இவரது சொந்த பிரகடனங்களின்படி, இப்போரில் 1,000,000 மக்கள் கொல்லப்பட்டனர், மற்றும் 1,500,000 கைப்பற்றப்பட்டனர் மற்றும் இன்னும் பலர் பாதிப்புகளுக்கு ஆளாயினர். ஆனால் இவர்களைப் பற்றி பெரும்பாலும் நாணயவியல் ஆதாரங்களைத் தவிர வேறு ஆதாரங்கள் காணப்படாமையால், இவர்களின் வரலாறு இந்த காலகட்டத்தில் பெரும்பாலம் இருண்ட காலமாக இருக்கிறது.
# ஒடிசா வரலாறு

## மத்தியகால ஒடிசா

### கஜபதி பேரரசு

கஜபதி பேரரசு என்பது 1435 இல் கபிலேந்திர தேவனால் நிறுவப்பட்டது. இது கீழைக் கங்க கடைசி மன்னனான நான்காம் பானுதேவனின் வீழ்ச்சிக்குப் பின்னர் நிறுவப்பட்டது. இந்த மரபு சூர்யவம்சி மரபு என்ற பெயராலும் அறியப்படுகிறது. 1450 இல் கபிலேந்திர தேவன் தன் மூத்தமகன் ஹமிராவை இராஜமுந்திரி மற்றும் கொண்டவீடு ஆகிபகுதிகளுக்கு ஆளுநராக நியமித்தார்.  
1467 இல் கபிலந்திர தேவன் இறந்த போது, அவரது மகன்களுக்கு இடையில் அரியனையைக் கைப்பற்ற உள்நாட்டு போர் ஏற்பட்டது. இறுதியில், புருசோத்தம தேவின் ஹம்வீரனை தோற்கடித்து 1484 இல் அரியனையக் கைப்பற்றினார். இந்நிலையில், பிரதாபருத்ரத் தேவனுக்கு எதிராக கலகம் செய்த அமைச்சர் கோவிந்த வித்யாதரர் பிரதாபருத்ராவைத் தேவனையும் அவரது இரு மகன்களை கொலை செய்த பின்னர், 1541 இல் தானே அரியணை ஏறினார்.
# ஒடிசா வரலாறு

## மத்தியகால ஒடிசா

### போய் அரசு

போய் வம்சமானது 1559 இல், ஒரு இரத்தக்களரியான ஆட்சி கவிழ்ப்பு செயலைச் செய்து ஆட்சிக்கு வந்தவராவார். மதள பஞ்சி கோவிலின் கல்வெட்டுகள் முகுந்த தேவனை ஒரு சாளுக்கியர் என்று கூறுகிறது. அக்பர் சித்தூர் படையெடுப்பு தயாராகிக் கொண்டு இருந்ததார், அதனால் அவரால் இவ்விசயத்தில் எதிர் செயல் செய்ய முடியவில்லை. தளபதி களாபகத் நாடு முழுவதும் கொள்ளை வெறியாட்டத்துடன் சுற்றி பல கோவில்களை அழித்தார்.
# ஒடிசா வரலாறு

## மத்தியகால ஒடிசா

### வங்காள (கரானி) ஆட்சியில்

1568 இல், ஒடிசா வங்காள சுல்தான் ஆட்சியாளர்களான கரானி வம்சத்தின் சுலைமான் கான் கரானியின், கட்டுப்பாட்டின் கீழ் வந்தது.
இன்றைய பாலசூர் பகுதியில் நடந்தத துகாரோய் போரில், தாவுத் கான் ஒடியப் படைகளை தோற்கடித்தார். இதனால் ஒடிசா மோசமான நிலைக்குத் தள்ளப்பட்டது. போருக்குப் பிறகு, தாவுத் வங்காளம் மற்றும் பீகாரை முழுமையாக கடாகுக்கு விட்டுக்கொடுத்தார். இந்த உடன்படிக்கையின்படி ஒடிசாவை மட்டும் தனக்கு தக்கவைத்துக் கொண்டார். இறுதியில் ஒப்பந்தம் முனிம கான் (வங்காளம் மற்றும் பீகார் ஆளுநர்) 80 வயதில் இறந்த இறந்த பிறகு முடிவுக்கு வந்துது. இந்த வாய்ப்பை பயன்படுத்தி தாவுத் வங்கத்தின் மீது படையெடுத்தார். இது ராஜ்மகால் போருக்கு வழிவகுத்தது, இந்தப் போரில் தாவுத் தோற்கடிக்கப்பட்டு தூக்கிலிடப்பட்டார்.
# ஒடிசா வரலாறு

## மத்தியகால ஒடிசா

### முகலாயர் ஆட்சியில்

1590 ஆம் ஆண்டில், குத்தூ கான் லொகானி என்னும் தாவுத்தின் ஒரு அதிகாரி, தன்னை சுதந்திரமான ஆட்சியாளராக அறிவித்துக்கொண்டு "குத்தூ ஷா" என்ற பட்டத்தைச் சூடிக்கொண்டார். பீகாரின் முகலாய ஆளுநராக இருந்த ராஜா மான் சிங், அவருக்கு எதிராக ஒரு பயணம் தொடங்கினார். மான் சிங்கை எதிர்கொள்ளும் முன்னர் குத்தூ ஷா காலமானார். குத்தூ கானின் மகன் நசீர் கான், சிறு எதிர்ப்புக்குப் பிறகு, முகலாய மேலாட்சியை ஏற்று 1590 ஆகத்து 15 அன்று மான் சிங்கிடம் கப்பத்தை செலுத்தினார். பின்னர் நசீர் கான் ஒடிசா மாநில ஆளுநராக நியமிக்கப்பட்டு பூரி பகுதியை விட்டுக் கொடுத்து ஒரு ஒப்பந்தம் கையெழுத்திடப்பட்டது. நசீர் கான் இரண்டு ஆண்டுகள் முகலாயப் பேரரசு விசுவாசமாக இருந்தார் ஆனால், அதன் பிறகு அவர் ஒப்ந்தத்தை மீறி புரி ஜகன்னாதர் கோயிலை முற்றுகையிட்டார். இதனால் மான் சிங் நசீர் கானை தாக்கி இன்றைய மிட்னாபூர் நகரம் அருகில் நடைபெற்ற யுத்தத்தில் 1592 ஏப்ரல் 18 அன்று அவரை தோற்கடித்தார். இதன் மூலம் 1593 முதல் ஒடிசா முற்றிலும் முகலாயப் பேரரசுக்கு உட்பட்டது மற்றும் வங்காள சுபஹ்வின் ஒரு பகுதியாக மாற்றப்பட்டது.
# ஒடிசா வரலாறு

## மத்தியகால ஒடிசா

### முகலாயர் ஆட்சியில்

#### அக்பரின் காலம்

ஒடிசாவின் குர்தா பகுதி அரசர் ராஜா ராமச்சந்திரா தேவா, அக்பரின் மேலாட்சியை ஏற்றுக் கொண்டுடார். அகமது பெக் 1628 வரை ஆளுநராக இருந்தார்.
# ஒடிசா வரலாறு

## மத்தியகால ஒடிசா

### முகலாயர் ஆட்சியில்

#### சாஜகானின் காலம்

1628 ஆம் ஆண்டில், சாஜகான் முகலாயப் பேரரசர் ஆனார் மற்றும் முஹம்மது பக்கியர் கான் ஒடிசா ஆளுநராக நியமிக்கப்பட்டார். அவர் கோல்கொண்டா பேரரசுக்குள் தனது செல்வாக்கை நீட்டித்தார். சாஜகான் ஷா ஷுஜாவை வங்காள ஆளுநராக நியமித்தார் இவர் ஆளுநராக 1639 முதல் 1660 வரை இருந்தார். 1647 ஆம் ஆண்டில், நரசிம்ம தேவா ஃபதே கான் என்ற ஒரு முகலாய தளபதியால் தலை துண்டிக்கப்பட்டு மரணமடைந்தார். மராட்டியர்களால் புரி யாத்ரை செல்பவர்களிடம் வரி சேகரித்தனர், பிச்சைக் காரர்களுக்கு விலக்கு அளிதனர். 1803 ஆம் ஆண்டு, பிரித்தானியர் இரண்டாவது ஆங்கில-மராட்டிய போரின் முடிவில் வெற்றிபெற்றனர். இதனால் மராட்டியர் வசமிருந்த ஒடிசா உள்ளிட்டப் பகுதிகளும் ஆங்கிலேயரின் கீழ்வந்தது.
# ஒடிசா வரலாறு

## பிரித்தானிய இந்தியா காலம்

பிரித்தானிய இந்தியாவின் ஆட்சியில் ஒடிசா பகுதிகள் 1912-ஆம் ஆண்டு முதல் 1936வது ஆண்டு வரை பீகார் மற்றும் ஒரிசா மாகாணத்துடன் இணக்க்கப்பட்டது. பின்னர் 1936-ஆம் ஆண்டில் ஒரிசா மாகாணம் நிறுவப்பட்டது.
# ஒடிசா வரலாறு

## விடுதலையான இந்தியாவின்

மொழிவாரி மாநில மறுசீரமைப்புச் சட்டத்தின் படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று ஒடிசா மாநிலம் நிறுவப்பட்டது.
# நல்லூர் பரி.யாக்கோபு ஆலயம்

## **நல்லூர் பரி.யாக்கோபு ஆலயம்**

### ஆலய உதயம்

நல்லூர் மிஷனினால் நல்லூரில் கட்டப்பட்ட ஆலயத் திருப்பணிகள் 1828 ஆம் ஆண்டின் நடுப்பகுதியில் பூர்த்தியாகியது.கட்டப்பட்ட ஆலயத்துக்கு பரிசுத்த யாக்கோபு ஆலயம் என்று பெயர் சூட்ட வேண்டுமென்று தீர்மானிக்கப்பட்டு பரிசுத்த யாக்கோபின் தினமாகிய ஆடி மதம் 25ம் திகதியன்று புனித ஆலயம் அருட்பணி ஜோசப் நைற் அடிகளாரினால் காலையில் பிரதிஷ்டை செய்யப்பட்டது.பரிசுத்த யாக்கோபு ஆலயம் என்று சூட்டப்பட்டது . வழிபாட்டுக்காக அன்றில் பயன்படுத்தப்பட்டது .ஒவ்வொரு ஞாயிறுக் கிழமைகளிலும் , புதன் கிழமைகளிலும் மாலை நேரத்தில் ஆராதனைகள் நடத்தப்பட்டு வந்தன.நல்லூர் மிஷனுக்கு 1831.04.01 திகதியன்று உன்னத நாளாக அமைந்தது. அன்று தான் ஆங்கில திருச்சபையின் இலங்கைக்கான ஆயர் அதி.வண.கேபர் ஆண்டகை அவர்கள் யாழ்ப்பாணத்துக்கு முதன் முதலாக வருகை தந்த சம்பவமாகும்.
அந்த வருகையின் போது நல்லூர் மிஷனுக்கும் வருகை தந்து சென் ஜேம்ஸ் ஆலயத்தில் ஆராதனை நடத்தினர் .அத்துடன் நல்லூர் செமினரியில் கல்வி பயின்ற மாணவர்களையும் சந்தித்து அவர்களின் கல்வி தகைமைகளை பரீட்சித்துப் பார்த்து அவர்களின் கல்வி தகைமைகளை கண்டு திருப்தி அடைந்தார் .புதிய ஆலயத்தில் நடத்தப்பட்டு வந்த மாலை ஆராதனைகளில் ஏராளமானவர்கள் பங்கு கொண்டனர். புதிதாக கிறிஸ்தவர்களானவர்களும் ,கிறிஸ்தவர்களாக மதம் மாற விரும்பியோரும் ,மாற்று பார்வையாளர்களும் ஏராளமானோர் பங்குபற்றினர் . அத்துடன் பாடசாலையில் கல்வி கற்கும் பிள்ளைகளின் தொகையும் கூடி கொண்டு சென்றது . 1832ம் ஆண்டில் 68 பெண்பிள்ளைகளும் ,805 ஆண் பிள்ளைகளுமாக அதிகரித்து இருந்தது .
# நல்லூர் பரி.யாக்கோபு ஆலயம்

## **நல்லூர் பரி.யாக்கோபு ஆலயம்**

### 100 ஆவது ஆண்டுப் பார்வையில்

1928.07.25 ம் திகதியன்று பரி.யாக்கோபு ஆலயம் 100 வது ஆண்டு விழாவை அருட்பணி ஐ.எஸ்.இரத்தினாதிக்கம் அடிகளாரும் ,ஜி.ஆர்.கேன்ஸ்மண் அவர்கள் ஆலய நிர்வாக சபை செயலாளராகவும் இருந்து சிறப்பாக கொண்டாடினார்கள் .இந்த ஆண்டு விழா தொடர்பான ஒரு கை நூல் ஆங்கிலத்தில் வெளியிடப்பட்டது .அதில் இந்த 100 ஆவது ஆண்டு காலத்திலே எவ்வளவோ சிறப்பான நிகழ்வுகள் நடந்தேறின.அத்தோடு மன அழுத்தத்தை கொடுக்கக்கூடிய நிகழ்வொன்றும் நடந்தேறியது .81 ஆண்டுகள் சிறந்த முறையில் செயற்படுத்தி வந்த பெண்கள் விடுதி பாடசாலை 1923ம் ஆண்டில் இடமாற்ற்றம் செய்து கோப்பாய்க்கு கொண்டு சென்ற சம்பவமே அதுவாகும் . நல்லூர் சென் ஜேம்ஸ் ஆலய வழிபாட்டுக்கு பல விதமான முறையில் அப்பாடசாலை உதவியதோடு சபை பிள்ளைகளுக்கு கல்வி வசதியும் கொடுத்த நிறுவனம், அது இடமாற்றம் பெற்று சென்றதால் ஆலயமும் ஆலய மக்களுமே அதிகம் பதிப்படைந்தனர் என்று அதில் கூறப்பட்டுள்ளது.நூறாண்டு விழாவின் பின் தொடர்ந்தும் 1932ம் ஆண்டு வரை அருட்பணி ஐ.எஸ்.இரத்தினாதிக்கம் அடிகளார் ஆன்மீக பணியில் தீவிரமாக உழைத்தார்.அவரே யாழ்ப்பாண சி.எம்.எஸ் மிஷனில் உள்ள பாடசாலைகளில் பொதுமுகாமையாளராக இருந்து பாடசாலை நிர்வாகத்தில் பெரும் பங்காற்றி கல்வி வளர்ச்சியை அதிகரிக்க அரும்பணியாற்றினார் .அவர் சென் ஜேம்ஸ் ஆலயத்தை அண்டிய கல்வி முன்னேற்றம் குறைந்த பொருளாதாரத்தில் பின்னடைவில் இருந்த மக்களுக்கு பெரும் பணியாற்றினார்.அவர்களின் வறுமையை போக்கவும் ,அவர்களின் வறுமையை போக்கவும் அவர்களிடையே காணப்பட்ட மூடப்பழக்க வழக்கங்களை கை விட்டு கல்வி அறிவு பெற்று இஜேசுவிடம் அம்மக்களை கொண்டு வர தீவிரமாக செயற்பட்டார் .இதனால் வீடுகள் தோறும் ஜெபக்கூட்டங்களும் ,கிராமங்கள் தோறும் எழுப்புதல் கூட்டங்களும் ,வாராவாரம் நோயாளர்களுக்கு கூட்டங்களும் நடத்தி வந்தார் . இதன் பயனாக சபை மக்கள் ஆவிக்குரிய விசுவாசத்தில் வளர்ச்சி அடைந்தார்கள்.
1932ம் ஆண்டு நடுப்பகுதியில் அருட்பணி ஐ.எஸ்.இரத்தினாதிக்கம் அடிகளார் இடமாற்றம் பெற்று சென்றபோது அருட்பணி கனன் எஸ்.எஸ்.சோமசுந்தரம் அடிகளார் நல்லூர் சென் ஜேம்ஸ் ஆலயத்தின் குருவாக பொறுப்பை ஏற்றுக்கொண்டார் .அவர் இச் சபையின் குருவாக 22 வருடங்கள் இருந்து அருட்பணியாற்றினார் .அவரின் தனிப்பட்ட வாழ்க்கையை பற்றியும்,குருத்துவ வாழ்க்கை பற்றியும் அறிந்து கொள்வதன் ஊடக வருங்கால சந்ததியினருக்கு பயன் உள்ளதாக இருப்பதோடு ஆலய வளர்ச்சிப் போக்கையும் அறியமுடியும்.
# நல்லூர் பரி.யாக்கோபு ஆலயம்

## **நல்லூர் பரி.யாக்கோபு ஆலயம்**

### பரி யாக்கோபு ஆலய மிஷனரிகள் மற்றும் போதகர்கள்

#### MISSIONARIES

- Rev.Joseph Knight 1818-1840
- Rev.James O Neil 1846-1858
- Rev.Robert Pargiter 1855-1864
- Rev.Thomas Good 1859-1867
- Rev.David Wood 1868-1871
- Rev.J.D.Simmonds 1875-1882
- Rev.E.M.Griffith 1882-1890
- Rev.J.T.Pickford 1890-1896
- Rev.Hugh Horsely 1897-1902
- Rev.W.J.Honon 1902-1913
- Mr.Matthew Philips (Catechist) 1835-1885
# நல்லூர் பரி.யாக்கோபு ஆலயம்

## **நல்லூர் பரி.யாக்கோபு ஆலயம்**

### பரி யாக்கோபு ஆலய மிஷனரிகள் மற்றும் போதகர்கள்

#### PASTORS

- Rev.Joseph Knight 1828-1838
- Rev.F.W.Taylor 1839-1841
- Rev.W.Adley 1842-1846
- Rev.James O Neil 1847-1855
- Rev.R.Pargidter 1856-1859
- Rev.C.Arthur 1860-1866
- Rev.T.P.Handy 1867-1887
- Rev.J.Backus 1887-1894
- Rev.S.Morse 1894-1903
- Rev.J.Backus 1903-1921
- Rev.N.G.Nathaniel 1921-1926
- Rev.I.S.Ratnathicam 1926-1932
- Rev.Canon.S.S.Somasundaram 1932-1954
- Rev.W.R.Coomarasamy 1954-1955
- Rev.R.H.R.Hoole 1956-1968
- Rev.W.R.Coomarasamy 1969
- Ven.J.J.Gnanapragasam 1969-1976
- Rev.J.Sarvananthan 1976-1978
- Ven.Sam.D.Horshington 1978-1988
- Rev.Isacc Selvaratnam 1989-1992
- Rev.E.J.Jebaratnam 1993-1995
- Rev.S.P.Nesakumar 1996
- Rev.E.J.Jebaratnam 1996-1998
- Rev.S.P.Nesakumar 1999-2001
- Rev.T.George 2002-2003
- Rev.A.Stephen 2004
-
# நல்லூர் பரி.யாக்கோபு ஆலயம்

## **நல்லூர் பரி.யாக்கோபு ஆலயம்**

### சபை மண்டப உதயம்

1962 முதல் 1976ம் ஆண்டு வரை பரி யாக்கோபு ஆலய பங்குத் தந்தையாகவும் ,யாழ் குரு முதல்வராகவும் சேவையாற்றிய அருட்பணி J.J ஞானப்பிரகாசம் அடிகளார் ஆசிரியர் பயிற்சிக் கலாசாலையின் ஒரு பகுதியாக இருந்த விடுதி கட்டட தொகுதியை திருத்தி மின்சார வசதி செய்து பரி யாக்கோபு ஆலய மண்டபம் என்று பெயர் சூட்டி சபை மக்கள் பயன்பாட்டுக்கு கொண்டு வந்தார் . 1976ம் ஆண்டின் இறுதியில் யாழ் குரு முதல்வர் J.J ஞானப்பிரகாசம் அடிகளார் இடமாற்றம் பெற்று கொழும்பு சென்றதும் 1977ம் ஆண்டு தை மதம் அருட்பணி ஜோசேப்பு சர்வானந்தம் அடிகளார் பரி யாக்கோபு ஆலய பங்குத் தந்தையாகபொறுப்பேற்றுக் கொண்டார் .
20 வருடங்கள் பரி யாக்கோபு ஆலயத்தின் பரிபாலன சபையின் கௌரவ செயலாளராகவும் பல நாட்கள் ஓய்வு நாட் பாடசாலை ஆசிரியராகவும் கடமையாற்றி மகிமைக்கு பிரவேசித்த திருமதி கிறேஸ் ஞானம்மா பொன்னுத்துரை அவர்களின் ஞாகபர்த்த கல்வெட்டு ஆலய உட்சுவரில் பதிக்கப்பட்டது .
1978.05.24 அன்று அருட்பணி யோசேப்பு சர்வானந்தம் அடிகளார் சுண்டிக்குளி பரி யோவான் ஆலயத்துக்கு இடமாற்றம் பெற்று செல்ல அருட்பணி சாம் டீ ஹொர்சிங்டன் அடிகளார் பரி யாக்கோபு ஆலய பங்குத் தந்தையாக பதவியேற்றர் .
# நல்லூர் பரி.யாக்கோபு ஆலயம்

## **நல்லூர் பரி.யாக்கோபு ஆலயம்**

### உசாத்துணைகள்

1. நல்லூர் பரி யாக்கோபு ஆலய 175 வது ஆண்டு விழா நினைவு மலர்
1. அனுபவ பகிர்வு
# நிலைக்குத்து - கிடை தோற்றமயக்கம்

**நிலைக்குத்து - கிடை தோற்றமயக்கம்** (vertical–horizontal illusion) என்பது, பார்ப்பவர் ஒருவருக்கு, நிலைக்குத்துக் கோடு ஒன்றின் நீளம் அதே அளவு கொண்ட கிடைக் கோடு ஒன்றிலும் பார்க்கக் கூடிய நீளமுள்ளதாகத் தோன்றும் நிலை ஆகும். இங்கே, ஒரு கிடைக் கோடும் அதை இரண்டாக வெட்டும் இன்னொரு நிலைக்குத்துக் கோடும் உள்ளன. வெட்டும் கோடு வெட்டப்படும் கோட்டைவிட உயரமாகத் தெரிகிறது. இரு கோடுகளும் ஒரே நீளம் கொண்டவை எனப் பார்ப்பவர்களுக்கு முன்பே தெரிந்தாலும் இந்த நீள வேறுபாடு உணரப்படுகிறது.  
நிலைக்குத்து - கிடைத் தோற்றமயக்கத்தை உணர்வதில் பண்பாட்டிடை வேறுபாடுகள் இருப்பதைக் கண்டறிந்துள்ளனர். கீழ் நாடுகளிலும், திறந்த நிலப்பகுதிகளிலும் வாழ்பவர்களைவிட மேனாட்டுப் பண்பாடுகளைச் சார்ந்தவர்களும், நகரப் பகுதிகளில் வாழ்பவர்களும் இந்தத் தோற்றமயக்கத்தைக் கூடுதலாக உணர்கின்றனர்.
# நிலைக்குத்து - கிடை தோற்றமயக்கம்

## வகைகள்

நிலைக்குத்து - கிடை தோற்றமயக்கத்தைத் தரும் பல வடிவங்கள் உள்ளன. கூடிய அளவில் தோற்றமயக்கம் தரும் வடிவங்களாக மூன்று வடிவங்கள் உள்ளன. அவை, "**L**" வடிவம், "**+**" வடிவம், தலைகீழ் "**T**" வடிவம் என்பன. இவற்றுள் தலைகீழ் "**T**" வடிவம் கூடிய அளவு தோற்றமயக்கத்தைத் தருகிறது. இதில் வெட்டும் கோடு கிடையாக வைக்கப்படும்போது தோற்றமயக்கத்தின் அளவு குறைகிறது.
# உழவன் மகன் (திரைப்படம்)

**உழவன் மகன்** (*Uzhavan Magan*) 1987 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் நடிகர் விஜயகாந்த் இரண்டு கதாபாத்திரங்களில் நடித்துள்ளார். இப்படத்தின் இயக்குநர் அரவிந்தராஜ், தயாரிப்பாளர் இப்ராஹிம் ராவுத்தர், திரைக்கதை ஆசிரியர் ஆபாவாணன், இசையமைப்பாளர் மனோஜ் கியான்,
ஒளிப்பதிவாளர் ரமேஷ் குமார், படத்தொகுப்பாளர் ஜெயச்சந்திரன் ஆவர். இத்திரைப்படம் 1987 அக்டோபர் 21 அன்று வெளியிடப்பட்டது.
# உழவன் மகன் (திரைப்படம்)

## கதாபாத்திரங்கள்

- விஜயகாந்த்
- ராதிகா
- ராதா
- ராதாரவி
- எம். என். நம்பியார்
- மலேசியா வாசுதேவன்
- எஸ். எஸ். சந்திரன்
- செந்தில்
- கோவை சரளா
# உழவன் மகன் (திரைப்படம்)

## பாடல்கள்

இத்திரைப்படத்திற்கு மனோஜ் கியான் இசையமைத்திருந்தனர். பாடல் வரிகளை ஆபாவாணன் எழுதியிருந்தார்.
# தாவர வகைப்பாட்டியல் முறைமைகளின் அட்டவணை

*Systema Naturae*, 1735]]  
இப்பட்டியல்,** தாவர வகைப்பாட்டியல்**, இப்பூமியில் உள்ள தாவரங்களைக் குறித்து, இதுவரை உருவாக்கப்பட்ட, தாவர வகைப்பாட்டியல் முறைமைகளைக் காட்டுகிறது. இதில் இரு பெரும் கூறுகள் உள்ளன.
1. ஒவ்வொரு தாவரமும், தாவரவியல் முறைப்படி பெயர் இடப்பட வேண்டும். **தாவரப் பெயரிடல்முறைமை** (Botanical Nomenclature) என்பது அறிவியல் முறைப்படி, தாவரங்களுக்கு பெயரிடல் ஆகும். தாவர வகைப்பாட்டியல் முடிந்த பிறகு, அதாவது தாவரக்கூட்டங்களுக்குப் பெயரிட்டப் பிறகு, ஒவ்வொரு தாவரத்திற்கும் பெயரிட, அறிவியல் முறைகளைப் பின்பற்றுவதே, இந்த தாவரப் பெயரிடல் முறைமையின் நோக்கமாகும்.
1. அப்பெயரிடல் முறை, பன்னாட்டு தாவரவியல் அறிஞர்களால் ஏற்றுக்கொள்ளப்படும், வகைப்பாட்டு முறைமையாகத் திகழ்ந்து இருக்க வேண்டும்.
# தாவர வகைப்பாட்டியல் முறைமைகளின் அட்டவணை

## துறைசார் வேறுபாடு

தாவர வகைப்பாட்டியல் முறைமையும் (Plant taxonomic system), **தாவரத் தொகுதி**யியலும் (plant systematics) வெவ்வேறு, தாவரவியல் துறைகள் ஆகும். இரண்டிற்கும் உள்ள வேறுபாடு மிக மிக சிறியது. ஆனால், இரண்டின் இலக்குகளும் வெவ்வேறு ஆனவை ஆகும். ஒப்பிட்டளவில் தாவர வகைப்பாட்டியல் முந்தைய தாவரவியல் பிரிவு ஆகும். இம்முறையில் தாவரத்தின் புற வடிவமைப்பை அடிப்படையாகக் கொண்டு செயற்படுகிறது. ஆனால், தாவரத்தொகுதி என்பது மரபியல் என்ற அடிப்படையைக் கொண்ட புதிய அறிவியல் முறையை, அடிப்படையாகக் கொண்டு செயற்படுகிறது. நடைமுறையில் இம்முறையின் வழிமுறைகளே ஓங்கி இருக்கிறது எனலாம்.
# தாவர வகைப்பாட்டியல் முறைமைகளின் அட்டவணை

## கால அடிப்படையில் வகைப்பாட்டியல் முறைமைகள்

### Pre-Linnaean

-
- :Theophrastus classification
- ::*Historia Plantarum* (*Enquiry into Plants*), c. 300 BC
- ::*Causes of Plants*, c. 300 BC
- :Dioscorides classification
- ::*De Materia Medica*, c. 60 AD
- :Albertus Magnus classification
- ::*De Vegetabilibus*, c. 1256
- :Caesalpino classification
- ::*De Plantis*, 1583
- :John Gerard classification
- :: *Herball, or Generall Historie of Plantes*, 1597
- :Gaspard Bauhin classification
- :: *Pinax theatri botanici*, 1623
- :John Ray classification
- :: *Historia Plantarum*, 1686–1704
- :Tournefort classification
- :: *Éléments de botanique*, 1694
# தாவர வகைப்பாட்டியல் முறைமைகளின் அட்டவணை

## கால அடிப்படையில் வகைப்பாட்டியல் முறைமைகள்

### From Linnaeus to Darwin (pre-Darwinian)

- Linnaean systems
- :Systema Naturae, 1st edition, 1735.
- :Systema Naturae, 10th edition, 1758 (vol. 1), 1759 (vol. 2). Starting point of zoological nomenclature.
- :Species Plantarum, 1753. Starting point of botanical nomenclature.
- :Genera Plantarum, 1737 (1st ed.), 1753 (5th ed.).
- :Philosophia Botanica, 1751.
- Adanson system
- : Familles naturelles des plantes, 1763.
- de Jussieu system
- :
- :(available online at Gallica)
- de Candolle system
- :
- :
- :(available online at Gallica)
- Berchtold and Presl system
- : Berchtold and Presl. O Prirozenosti Rostlin 1820
- Dumortier system
- :
- Lindley system
- :
- :(available online at BHL)
- :
- :(available online at BHL)
- Bentham & Hooker system
- :
- :(available online at Gallica)
- Baillon system
- :
# தாவர வகைப்பாட்டியல் முறைமைகளின் அட்டவணை

## கால அடிப்படையில் வகைப்பாட்டியல் முறைமைகள்

### Post Darwinian (Phyletic)

- Eichler system
- :
- Van Tieghem system
- :
- Engler system
- :
- :
- Dalla Torre & Harms system
- :
- Bessey system
- :Charles E. Bessey (1907). "A Synopsis of Plant Phyla". Univ. Nebraska Studies 7: 275–358.
- :
- Wettstein system
- :
- Rendle system
- :Alfred Barton Rendle. *The Classification of Flowering Plants* 1904, 1925
- Lotsy system
- : Johannes Paulus Lotsy. *Vorträge über botanische Stammesgeschichte, gehalten an der Reichsuniversität zu Leiden. Ein Lehrbuch der Pflanzensystematik.* 1907-1911
- Hallier system
- :
- Warming system
- :
- Hutchinson system
- :
- Calestani system
- :
- Kimura system
- :
- Benson system
- : Lyman David Benson. *Plant Classification* 1957
- Emberger system
- :
- Melchior system
- : (also known as modified Engler system, in பூக்கும் தாவரங்கள்
Angiospermae
- Takhtajan system
- :
- :
- :
- :
- Cronquist system
- :
- :
- Thorne system
- :
- :
- :
- :
- :
- Stebbins system
- :Stebbins, G.L. (1974). *Flowering plants: evolution above the species level*. Cambridge, Massachusetts: Harvard University Press, . [System followed by Heywood, V.H. (ed., 1978). *Flowering plants of the world*. Oxford: Oxford University Press, .]
- Dahlgren system
- :
- :
- :
- :
- :
- Goldberg system
- : (available online: Full text (PDF) here ) [there is also a comparison among 11 Dicotyledons systems since 1960 until 1985]
- : (available online: Full text (PDF) here)
- Kubitzki system (1990- )
- :
- Shipunov system (1991-)
- :(Available online: Full text PDF )
- Reveal system (1999)
- : Reveal System of Classification 1999
- Judd system (1999-2016)
- : (Modified APG)
- :
- :
- APG system
- :APG I (1998)
- ::
- ::
- : APG II (2003)
- ::
- ::(Available online: Abstract | Full text (HTML) | Full text (PDF))
- : APG III (2009)
- ::
- ::(Available online: )
- : APG IV (2016)
- ::
# இணைந்த கைகள்

**இணைந்த கைகள்** (*Inaindha Kaigal*) 1990ஆம் ஆண்டு வெளிவந்த தமிழ் மொழி திரைப்படம். இந்த திரைப்படத்தில் நடிகர் அருண் பாண்டியன் மற்றும் ராம்கி நடித்துள்ளனர். இப்படத்தை இயக்கியவர் -என். கே. விசுவநாதன் . இதன் தயாரிப்பு மற்றும் திரைக்கதை ஆசிரியர் ஆபாவாணன் ஆவார். கியான் வர்மா இசையமைக்க ஒளிப்பதிவினை என். கே. விசுவநாதன் செய்துள்ளார். இப்படத்தொகுப்பிளை அசோக் மேத்தா மேற்கொள்ள, இப்படம் 02 ஆகத்து 1990-ல் வெளியானது.
160 நிமிடங்கள் ஓடும் படம் .
இந்த திரைப்படம் ஹிந்தி மற்றும் தெலுங்கு மொழிகளிலும் ஒலிச்சேர்க்கை செய்யப்பட்டது .
# இணைந்த கைகள்

## கதாபாத்திரம்

- அருண்பாண்டியன்
- ராம்கி
- நிரோஷா
- சிந்து
- நாசர்
- செந்தில்
- ஸ்ரீவித்யா
- குள்ளமணி
# இணைந்த கைகள்

## பாடல்கள்

இத்திரைப்படத்திற்கு மனோஜ் கியான் இசையமைத்திருந்தனர். பாடல் வரிகளை ஆபாவாணன் எழுதியிருந்தார்.
| பாடல் | பாடகர்(கள்) | நீளம் |  |
| --- | --- | --- | --- |
| "ஆடி மாசம்" | கங்கை அமரன் | 2:23 |  |
| "அந்தி நேரத் தென்றல் காற்று" | எஸ். பி. பாலசுப்பிரமணியம், பி. ஜெயச்சந்திரன் | 4:29 |  |
| "சின்னபூவே சின்னபூவே" | தீபன் சக்ரவர்த்தி, வித்யா | 4:31 |  |
| "கங்கைக் கரையில்" | மலேசியா வாசுதேவன் | 4:59 |  |
| "மலையோரம் குயில்" | தீபன் சக்ரவர்த்தி, வித்யா | 4:28 |  |
| "ஒரச்ச மஞ்சளா" | ஆபாவாணன் | 2:48 |  |
| "மெல்ல மெல்ல" | வித்யா | 3:06 |  |
| "இது என்ன முதலிரவா" | எஸ். பி. பாலசுப்பிரமணியம், பி. ௭ஸ். சசிரேகா | 3:47 | } |
# வார்ப்புரு:Cite hadith/doc

### வார்ப்புரு பயன்பாடு

இந்த வார்ப்புரு கட்டுரைகளில் ஹதீஸ் மேற்கோள்கள் இடும் இடத்தில் பயன்படுத்தப் படுகிறது.
# வார்ப்புரு:Cite hadith/doc

### வார்ப்புரு பயன்பாடு

#### அபூதாவூத்

Usage:
- ** will produce
- ** will produce
# வார்ப்புரு:Cite hadith/doc

### வார்ப்புரு பயன்பாடு

#### புகாரி

Usage:
- ** will produce  
- ** will produce  
- ** will produce
# வார்ப்புரு:Cite hadith/doc

### வார்ப்புரு பயன்பாடு

#### ஸஹீஹ் முஸ்லிம்

Usage:
- ** will produce
- ** will produce
# வார்ப்புரு:Cite hadith/doc

### வார்ப்புரு பயன்பாடு

#### முஅத்தா

**For hadiths with section "a","b" and so on use:**
- ** will produce
**For hadiths without sections use the following format**
- ** will produce  
=
# ஜேம்ஸ் பாண்ட் திரைப்படங்களின் பட்டியல்

**ஜேம்ஸ் பாண்ட்** என்பது 1953 இல் நாவலாசிரியர் இயான் பிளெமிங் என்பவரால் உருவாக்கப்பட்ட ஒரு கற்பனையான பாத்திரம். பாண்ட் எம்ஐ6 (EM6) என்ற உளவாளி நிறுவனத்திற்காக பணிபுரியும் ஒரு பிரித்தானிய நாட்டை சேர்ந்த உளவாளி ஆவார். இவரை பொதுவாக 007 என்றும் அழைக்கப்படுவார்.  
இதுவரைக்கும் இந்த கதாபாத்திரத்தை மையமாக வைத்து இருபத்தி ஏழு திரைப்படங்கள் வெளியாகியுள்ளது. இந்த திரைப்படத்தில் சான் கானரி, ஜார்ஜ் லாசன்பி, ரோஜர் மூர், திமோதி டால்டன், பியர்ஸ் புரோஸ்னன் மற்றும் டேனியல் கிரெய்க் போன்றோர் 'ஜேம்ஸ் பாண்ட்' என்ற கதாபாத்திரத்திற்கு உயிர் கொடுக்கும் விதமாக நடித்துள்ளார்கள். இந்த திரைப்படத் தொடர்கள் 7 பில்லியனுக்கு அதிகமாக வசூல் செய்து உலகளவில் நான்காவது மிக அதிக வசூல் செய்த திரைப்படத் தொடராக திகழ்கின்றது.
# ஜேம்ஸ் பாண்ட் திரைப்படங்களின் பட்டியல்

## 1960களில் வெளிவந்தவை

- 1962 : டாக்டர் நோ
- 1963 : புரொம் ரஷ்யா வித் லவ்
- 1964 : கோல்டு பிங்கர்
- 1965 : தன்டர்பால்
- 1967 : யு ஒன்லி லிவ் டூவைய்ஸ்
- 1969 : ஒன் ஹேர் மேஜஸ்ட்டி சீக்ரெட் சேர்வீஸ்
# ஜேம்ஸ் பாண்ட் திரைப்படங்களின் பட்டியல்

## 1970களில் வெளியானவை

- 1971 : டைமோண்ட்ஸ் ஆர் போறேவேர்
- 1973 : லைவ் அண்ட் லெட் டை
- 1974 : தி மேன் வித் தி கோல்டன் கன்
- 1977 : தி ஸ்பை கு லவ்ட் மீ
- 1979 : மூன்ரேக்கர்
# ஜேம்ஸ் பாண்ட் திரைப்படங்களின் பட்டியல்

## 1980களில் வெளிவந்தவை

- 1981 : போர் யுவர் ஐஸ் ஒன்லி
- 1983 : ஆக்டோபஸ்ஸி
- 1985 : அ வியூ டு அ கில்
- 1987 : தி லிவிங் டயலைட்ஸ்
- 1989 : லைசென்ஸ் டு கில்
# ஜேம்ஸ் பாண்ட் திரைப்படங்களின் பட்டியல்

## 1990களில் வெளிவந்தவை

- 1995 : கோல்டன் ஐ
- 1997 : டுமாரோ நெவர் டைஸ்
- 1999 : தி வேர்ல்ட் இஸ் நோட் ஏனோக்ஹ்
# ஜேம்ஸ் பாண்ட் திரைப்படங்களின் பட்டியல்

## 2000களில் வெளிவந்தவை

- 2002 : டை அனதர் டே
- 2006 : கேசினோ ராயல்
- 2008 : குவாண்டம் ஆஃப் சோலஸ்
# ஜேம்ஸ் பாண்ட் திரைப்படங்களின் பட்டியல்

## 2010களில் வெளிவந்தவை

- 2012 : ஸ்கைஃபால்
- 2015 : ஸ்பெக்டர்
# ஜேம்ஸ் பாண்ட் திரைப்படங்களின் பட்டியல்

## 2020களில் வெளிவந்தவை

- 2021 : நோ டைம் டு டை
# டொனால்டு இலிண்டன்-பெல்

**டொனால்டு இலிண்டன்-பெல் (Donald Lynden-Bell)** (பிறப்பு: 5 ஏப்பிரல் 1935) ஓர் ஆங்கிலேய வானியற்பியலாளர் ஆவார். பால்வெளிகள் தம் மையத்தில் பாரியக் கருந்துளைகளைக் கொண்டுள்ளன எனும் கோட்பாட்டுக்குப் பெயர்பெற்றவர். இந்த கருந்துளைகளே குவேசார்களுக்கு முதன்மை ஆற்றல் வாயிகள் ஆகும். இவர் மார்ட்டன் சுகிமிடு பரிசை மற்றவரோடு இணைந்து பெற்றுள்ளார். இவர் வானியற்பியலுக்கான காவ்லி பரிசு 2008 இல் பெற்றுள்ளார். இவர் அரசு வானியல் கழகத்தின் தலைவராக இருந்துள்ளார். அண்மையில் இவர் கேம்பிரிட்ஜ் வானியல் நிறுவனத்தில் பணி செய்கிறார்; இவர்தான் அந்நிறுவனத்தின் முதல் இயக்குநரும் ஆவார்.  
கேம்பிரிட்ஜ் பல்கலைக்கழகத்தில் கல்விபெற்ற இவர், 1962 இல் ஒலின் ஏகன், ஆலன் சாந்தேகு ஆகியோருடன் இணைந்து ஆய்வுரை வழங்கியுள்ளார். இதில் நமது பால்வெளியாகிய பால்வழி ஒரு மாபெரும் வளிம முகிலின் குலைவில் ஏற்பட்டது எனக் கூறுகிறார். இவர் 1969 இல் பாரியக் கருந்துளைகளின் அகந்திரளும் பொருளால் அவை ஆற்றல் பெறுகின்றன எனும் கோட்பாட்டை வெளியிட்டார். அழிந்த குவேசார்களை எண்ணி, பெரும்பாலான பாரியப் பால்வெளிகள் தம் மையத்தில் கருந்துளைகளைப் பெற்றுள்ளன எனக் கோட்பாட்டியலாக நிறுவினார்.  
இவர் ஏழு சாமுராய் வானியலாளர் குழுவில் ஒருவர். இந்தக் குழுவின் மற்ற வானியலாளர்களில் சந்திரா பேபர், டேவிடு பர்சுட்டைன், ஆலன் டிரெசியர், உரோஜர் டேவீசு, உரோபட்டோ தெர்லேவிச், காரி வேக்னர் ஆகியோர் அடங்குவர்.
இவர்கள் மாபெரும் ஈர்ப்பி நிலவுகிறது என்ற எடுகோளின் ஆசிரியர்கள் ஆவர். மாபெரும் ஈர்ப்பி என்பது மிகப்பெரிய பொருள்விரவல் பகுதி ஆகும். இது 250 மில்லியன் ஒளியாண்டுகட்கு அப்பால் உள்ளது. இந்த ஈர்ப்பி தான் களப் பால்வெளிக் கொத்துகளின் இயக்கத்துக்குக் காரணமாகும்.  
இவரது மனைவி கேம்பிரிட்ஜ் வேதியியல் பேராசிரியரான உரூத் இலிண்டன் பெல் ஆவார்.  
இவரது நடப்பு ஆய்வு பொது சார்பியல் கோட்பாட்டிலும் வானியற்பியல் தாரைகளிலும் முதன்மையாக கவனம் குவிக்கிறது.
# டொனால்டு இலிண்டன்-பெல்

## காலநிரல் பணிப்பட்டியல்

- 1953–1956: (பட்டப்படிப்பு மானவர்கள்) மேக்கின் நெறிமுறை; சார்பியல்; குவைய இயக்கவியல்; புள்ளியியல் இயக்கவியல்
- 1957–1960: காந்தப் பாய்ம இயங்கியல் வகை X வகை நொதுமல் புள்ளிகள், கதிர்வீச்சு வானியல், உடுக்கண இயக்கவியலிலும் இயங்கியலிலும் இயக்கத் தொகையங்கள், பிரிதகவு அமைப்புகள் ; அகந்திரள் வட்டுகள், அச்சுச் சீரொருமையில் ஆற்றல் நெறிமுறை; சுருளிக் கட்டமைப்புகள், பால்வெளிகள்
- 1960 களில்: பால்வெளி உருவாக்கமும் அதன் வேதியியல் படிமலர்ச்சியும் (ELS); வன்னிலை ஓய்வு, எதிர்மறைத் தன்வெப்பம்,
ஈர்ப்புவெப்பப் பேரழிவு; வியாழன் அயோ நிலாவும் கதிர்வீச்சு உமிழ்வும்; பால்வெளிக்கருவின் கருந்துளைகள்; காந்த அகந்திரள் வட்டுகள்; குவாசார்கள்.  
- 1970s: குவாசாரின் ஒளிர்திறம், அடர்த்திச் சார்பு, புள்ளியியலில் சி-முறை; டி. தவுரி விண்மீன்களைச் சுற்றியமையும் அகந்திரள் வட்டுகள்; சார்பியலான தன் -ஈர்ப்பு மெசுட்டெல் வட்டுகள்; பேரியல் பால்வெளிக் கொத்து அகட்டுக் குலைவின் தன் – ஒப்புப் படிமலர்ச்சி
- 1980s: பாய்ம இயக்கவியலில் ஆற்றல் நெறிமுறைகள்; சமச்சுழற்சி அமைப்புகளும் கெல்வின் தேற்றமும்; மெகல்லானிய ஓடையும் களக்குழு இயங்கியலும்; கறுப்புப் பொருள்: பேரியல் ஓடை இயக்கங்களும் பால்வெளி பரவலாக்கமும்
- 1990s: புறப் பால்வெளி ஒளியின் இருமுனைமை; சார்பியலுக்கான துல்லியத் தீர்வுகள்; பொதுச் சார்பியலில் மேக் நெறிமுறை; தனிநிலை வெளியற்ற நியூட்டனிய இயக்கவியல்; காந்தப் பாய்ம இயங்கியலில் சரிநிலைத் தன்னொப்புத் தீர்வு; வானியற்பியலிலும் வான்வேதியியலிலும் எதிர்மரைத் தன்வெப்பம்; செவ்வியல், குவைய இயக்கவியலில் சரிநிலை N பொருள்(பிண்டத்) தீர்வு; பால்வழிப் பேரோடைகள்
- 2000s: மின்காந்தப் புலங்களில் இயக்கப் பிரிதகவு; பரப்பு, கோளப் பிறழ்வற்ற துல்லிய ஒளியியல்; சார்பியல் சுழல்மின்னூட்ட வட்டும் கோளமும்; அகந்திரள் வட்டுகளில் இருந்துவரும் காந்தப் பாய்வு இயக்கத் தாரைகள்  
இவரது நடப்பு ஆய்வு பொது சார்பியல் கோட்பாட்டிலும் வானியற்பியல் தாரைகளிலும் முதன்மையாகக் கவனம் குவிக்கிறது
# டொனால்டு இலிண்டன்-பெல்

## தகைமைகள்

**விருதுகள்**  
- எடிங்டன் பதக்கம் (1984)
- அரசு வானியல் கழகப் பொற்பதக்கம் (1993)
- அமெரிக்க வானியல் கழகத்தின் இயங்கியல்சார் வானியல் பிரிவின் புரோவுவர் விருது (1991)
- கார்ல் சுவார்சுசைல்டு பதக்கம் (1983)
- தேசிய அறிவியல் கல்விக்கழகத்தின் அறிவியல் வளர்ச்சிக்கான ஜான் ஜே, கார்ட்டி விருது (2000)
- புரூசு பதக்கம் (1998)
- என்றி நோரிசு இரசல் விரிவுரைத்தகைமை (2000)
- வானியற்பியலுக்கான காவ்லி பரிசு (2008)
- அறிவியல், எழுத்துசார் நார்வே கல்விக்கழகத்தின் உறுப்பினர்.  
**இவர் பெயர் இடப்பட்டவை**  
- குறுங்கோள் 18235 இலிண்டன்-பெல்
# கழிவுநீர்த் தரமேற்றல்

**கழிவு நீர் தரமேற்றல்** (Sewage treatment) என்பது வீடுகளில் மற்றும் தொழிற்சாலைகளில் இருந்து வெளியேற்றப்படும் கழிவுநீரை அதில் இருக்கும் மாசு நீக்கி அதை சுற்றுசூழலுக்கு உகந்த நீராக மாற்றும் முறையாகும். கழிவு நீரை அதில் இருக்கும் மாசுபட்ட திட பொருட்களை பிரித்தும் ,ரசாயன மாற்றத்திற்கு அல்லது உயிரிய மாற்றத்திற்கு உட்படுத்தியும் தரமேற்றமுடியும்.இவ்வாறு செயினும் பொது ஒரு துணை பொருள் உருவாகும் அவை அறைதிண்மநிலை கொண்ட கழிவு பொருள் ஆகும். இத்தகைய அறைதிண்மநிலை கொண்ட கழிவு பொருள் தரமேற்றல் செய்யத பிறகு தான் மற்ற பயன்பாட்டிற்கு எடுத்துக்கொள்ள படும் .
# பெண்களுக்கான சொத்துரிமை

**பெண்களுக்கான சொத்துரிமை** (*women's property rights*) என்பது சமூகத்தில் வாழும் பெண்களுக்கு சொத்துக்களை நிர்வகிக்கவும், மேலும் பரம்பரையாக வரும் சொத்துக்களை அனுபவிக்கவும் வழங்கப்படும் உரிமைகள் ஆகும். பெண்களுக்கு சொத்துரிமை வழங்கும் வழக்கம் நாடுகளுக்கு நாடு வேறுபடுகின்றது. பெண்களுக்கு சொத்துரிமை அளிப்பதில் மக்களின் கலாச்சாரம், பழக்கவழக்கங்கள், அரசியல் போன்றவைகள் அதிக ஆதிக்கம் செலுத்துகின்றன. பல நாடுகளில் இன்னும் பெண்களுக்கு சொத்துரிமை வழங்காததன் காரணமாக இன்று உலக சமுதாயம் பல சவால்களை தற்சமயம் எதிர்கொண்டு வருகிறது. முக்கியமாக கல்வியறிவின்மை, குடும்ப வறுமை, ஆரோக்கியக்குறைவு போன்றவைகள் பெரும் பிரச்சனையாக உருவெடுத்துள்ளன. இவைகள் பெண்களுக்கு சொத்துரிமை வழங்குவதன் அவசியத்தை வலியுறுத்துகின்றன.
# பெண்களுக்கான சொத்துரிமை

## உலகம் தழுவிய அளவில் பெண்களின் நிலை

உலகம் முழுவதும் உற்பத்தித் துறை, விவசாயம், தொழிற்சாலைகள், சிறு குறு தொழில்களில் பெண்களின் பங்களிப்பு அதிகமாக இருக்கிறது. பல நாடுகளில் பெண்களின் மூலமாக வரும் வருமானம் மட்டுமே பல குடும்பங்களின் வாழ்வாதாரமாக இருக்கிறது. உலக அளவில் வறுமைக் கோட்டிற்கு கீழ் வாழும் 40 சதவீத குடும்பங்களுக்கு பெண்களே தலைமை வகிக்கிறார்கள். உலகில் மூன்றில் ஒரு பங்கு மகளிர் சாியான அடிப்படை வசதிகள் கூட இன்றி வாழ்கிறார்கள் என்கிறது ஒரு ஆய்வு. உலக அளவில் விவசாயிகளால் தூவப்படும் விதைகளில் 60 முதல் 80 சதவீதம் பெண் விவசாயிகளால் தான் தூவப்படுகிறதாம்.